

LĪVĀNU NOVADA PAŠVALDĪBA

Reģistrācijas Nr. 90000065595, Rīgas iela 77, Līvāni, Līvānu novads, LV – 5316

tel. 65307250, [www.livani.lv](http://www.livani.lv) e-pasts pasts@livani.lv

**IZRAKSTS**

**Līvānu novada pašvaldības domes**

**sēdes protokols**

LĪVĀNOS

2025. gada 19. februārī Nr.3-3

**3. Par Līvānu novada pašvaldības integrētās attīstības programmas 2019.–2025.gadam III daļas “Rīcību plāns 2019-2025” un IV daļas “Investīciju plāns 2025-2027” grozījumiem.**

Lai piedalītos “Eiropas Savienības Kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1.pasākuma „Infrastruktūra uzņēmējdarbības atbalstam” atklātā projektu iesniegumu konkursa otrās atlases kārtas otrajā uzsaukumā ar projekta iesniegumu “Līvānu novada publiskā infrastruktūras kvalitātes uzlabošana uzņēmējdarbības attīstības veicināšanai”, ir jāveic grozījumi Līvānu novada pašvaldības integrētās attīstības programmas 2019.–2025. gadam, kas aktualizēta ar Līvānu novada domes 2025. gada 30. janvāra sēdes lēmumu Nr. 2-20 “Par Līvānu novada pašvaldības integrētās attīstības programmas 2019.-2025. gadam III daļas “Rīcību plāns 2019-2025” aktualizāciju un IV daļas “Investīciju plāns 2024-2026” aktualizāciju, izstrādājot “Investīciju plānu 2025-2027” III daļas “Rīcību plāns 2019-2025” un IV daļas “Investīciju plāns 2025-2027” pasākumā Nr. 2.4.1.1. Ielu un autoceļu infrastruktūras uzlabošana novada pilsētā un pagastos, papildinot ar aktivitāti Nr.15.

Pamatojoties uz Pašvaldību likuma 10. panta pirmās daļas 3. punktu, saskaņā ar Līvānu novada pašvaldības domes Attīstības plānošanas komisijas ierosinājumu, Līvānu novada pašvaldības dome atklāti balsojot ar 14 balsīm "Par" (Andrejs Bondarevs, Andris Vaivods, Dace Jankovska, Gatis Pastars, Ginta Kraukle, Ināra Kalvāne, Ivans Matrosovs, Jānis Klaužs, Kaspars Stikāns, Maija Spūle, Mārīte Vilcāne, Pēteris Romanovskis, Sanita Pinupe, Valdis Labinskis), "Pret" – nav, "Atturas" – nav, "Nepiedalās" – nav

NOLEMJ:

1. Apstiprināt Līvānu novada pašvaldības integrētās attīstības programmas 2019. - 2025.gadam III daļu “Rīcību plāns 2019-2025” un IV daļu “Investīciju plāns 2025-2027” ar grozījumiem.

2. Piecu dienu laikā lēmumu ievietot Teritorijas attīstības plānošanas informācijas sistēmā (TAPIS) un pašvaldības mājas lapā interneta vietnē www.livani.lv.

3. Noteikt, ka atbildīgie par lēmuma izpildi ir Līvānu novada Centrālas pārvaldes Plānošanas un attīstības nodaļas vadītājs.

4. Kontroli par lēmuma izpildi uzdot veikt Līvānu novada pašvaldības izpilddirektoram.

*Pielikumā*:

1) Līvānu novada pašvaldības integrētās attīstības programmas 2019.– 2025. gadam 3.daļa “Rīcību plāns 2019-2025” uz 57 lapām,

2) Līvānu novada pašvaldības integrētās attīstības programmas 2019.– 2025. gadam 4.daļa “Investīciju plāns 2025-2027” uz 42 lapām.

Sēdes vadītājs /paraksts/ Andris Vaivods

Sēdes protokolētāja /paraksts/ Inta Raubiška

IZRAKSTS PAREIZS

Līvānu novada Centrālās pārvaldes

Personāla vadības un administratīvās nodaļas

vecākā lietvede Sigita Briška

Līvānos, 2025. gada 24. februārī